**Mandalakészítés**

**A mandala befejezése**

Alapanyag:

2 mm-es fonal

11x70 cm

44x30 cm

Elkészítése:

Az előző alkalmat ott fejeztük be, hogy elkészítettük a 11 díszt. Mindegyikhez még egy sort fogunk sorcsomóval készíteni, úgy, hogy a díszek jobb oldalára felhurkolunk még egy plusz 70 cm-es szálat, illetve mindegyik díszhez 4 szálat fogunk még hozzáadni.

A dísz jobb oldalára felhurkoljuk a plusz 70 cm-es szálat. és elkezdjük a sorcsomót balra vezetve készíteni. Minden 4. szál felhurkolása után hozzáadunk egy plusz 30 cm-es szálat. Miért van erre szükség? Mert így szép tömött lesz majd a rojtos rész.

Ha elkészültünk, akkor most minden két dísz közé borsócsomót fogunk készíteni. Borsócsomót már készítettünk az asztali mécsestartónál is. Tehát minden két dísz között lévő 4 szálat fogunk, és elkészítünk 3 laposcsomót (tehát 6 fél laposcsomót), majd a középső két szálat áthúzzuk a fenti lyukon. A borsócsomót 1 fél laposcsomóval zárjuk. Ezt az összes dísz között elvégezzük.

Kb. 6 cm-es rojtokat hagyunk és úgy vágjuk körbe a díszt. De 2 szálat hagyjunk meg hosszúra, ez lesz a dísz akasztója. Most még nem kelll nagyon precízen vágni, hiszen a kifésülés után majd szépen még egyszer körbevágjuk a fonalakat. A fonalszálakat szépen kitekergetjük, így fogjuk tudni kifésülni a szálakat.

Következik a szálak kifésülése. A fonalak fésülését mindig óvatosan kell csinálni, így is sok szálat fogunk veszíteni. Ha nem kenderfonalat használunk, akkor is nagyon óvatosan kell a fésülést végezni, hogy a szálak a lehető legkisebb mértékben roncsolódjanak. A kifűsülésre a legalkalmasabb a fém fésű. Fésülés után körbevágjuk a mandalát, szép precízen.